 Guddoomiyaha guddida arrimaha bulshada ee Golaha Wakiilada Cabdiraxmaan Cismaan Caalin Cabdiraxmaan Dheere, ayaa tilmaamay in xukuumadda Muuse Biixi Cabdi, sida ugu dhakhsaha badan ay wax kaga qaban doonto sicir-bararka umadda dhibaatada ku haya, oo ilaa hadda aan wax xal ah laga gaadhinCabdiraxmaan Cismaan Caalin Cabdiraxmaan Dheere, oo u waramay Wargeyska Geeska Afrika ayaa sidoo kale digniin culus u diray Dawladda Somaliya,waxaanu talo u soo jeediyey Madax-dhaqameedka Somaliland, waxaanu ugu horeyn yidhi isagoo ka hadlay dagaalkii dhexmaray labada beelood ee walalaha ah Runtii dagaalkan dhexmaray Beelahan walaalaha ah, waa arin naxdin leh,waa arin murugo ku abuurtay dhammaan dadka reer Somaliland oo dhan,waayo Beelo walaalo ah, oo wada degan oo aan meelna kala tagayan, oo dhawr jeer oo hore is dilay, oo qooni kala gaadhay, oo laba jeer oo horena la isku keenay, gacantana la isku saaray, in mar saddexaad ay isku noqdaan waa naxdin, nabaduna waa inay iyaga ka soo godaa,Somaliland waa inay culayska ugu badan saarta sidii aanu dagaalkani mar dambe u soo noqon lahayn, waayo waa kaa dhimay oo kugu dhimay, Madaxweynuhu talaabo wanaagsan buu qaaday madaama uu yidhi markay bogsadaan dhaawucu jeelasha ayaanu u gudbinaynaa, waana waxyaabaha culayska lagu saari karo in colaada lagu damiyo. 